ᱵᱤᱱᱟᱯᱟᱱᱤ ᱟᱥᱨᱚᱢ

ᱵᱤᱱᱯᱟᱱᱤ ᱟᱥᱨᱟᱢ ᱫᱚ ᱢᱤᱫ ᱥᱮᱪᱮᱫ ᱜᱚᱲᱚ ᱥᱚᱦᱚᱫ ᱜᱚᱱᱚᱴᱷᱚᱱ ᱞᱮᱠᱟᱛᱮ ᱩᱯᱨᱩᱢᱚᱜ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱲᱤ ᱦᱚᱯᱚᱱ ᱠᱚ ᱫᱟᱲᱮ ᱮᱢᱚᱜ ᱞᱟᱹᱜᱤᱫ ᱟᱡ ᱛᱮ ᱟᱨ ᱠᱚᱨᱯᱚᱨᱮᱥᱟᱱ ᱠᱚᱣᱟᱜ ᱥᱚᱦᱚᱫ ᱪᱟᱞᱟᱜ ᱠᱟᱱᱟ᱾ PAN AABTB4011B ᱧᱟᱢ ᱟᱠᱟᱱ ᱤᱱᱥᱴᱤᱪᱩᱥᱚᱱ ᱫᱚ ᱢᱤᱫ ᱨᱮᱡᱤᱥᱴᱟᱨᱮᱰ ᱯᱚᱵᱽᱞᱤᱠ ᱪᱟᱨᱤᱴᱮᱵᱚᱞ ᱴᱨᱚᱥᱴ ᱠᱟᱱᱟ ᱟᱨ ᱴᱨᱚᱥᱴ ᱞᱟᱹᱜᱤᱫ ᱛᱮ ᱦᱩᱭ ᱟᱠᱟᱱ ᱜᱚᱲᱚ ᱫᱚ ᱟᱭ.ᱴᱤ. ᱟᱫᱷᱤᱱᱤᱭᱚᱢ ᱑᱙᱖᱑ ᱨᱮᱭᱟᱜ ᱘᱐G (᱕) (VI) ᱞᱮᱠᱟ ᱛᱮ ᱠᱚᱢ ᱦᱚᱪᱚ ᱞᱟᱹᱜᱤᱫ ᱠᱣᱟᱞᱤᱯᱷᱟᱤᱴ ᱦᱩᱭᱩᱜᱼᱟ᱾ ᱠᱩᱲᱤ ᱜᱤᱫᱽᱨᱟᱹ ᱠᱚ ᱞᱟᱹᱜᱤᱫ ᱵᱤᱱ ᱯᱩᱭᱥᱟᱹ ᱛᱮ ᱥᱟᱱᱟᱢ ᱞᱮᱠᱟᱱ ᱥᱮᱪᱮᱫ ᱮᱢ ᱫᱚ ᱨᱚᱵᱤᱱᱫᱽᱨᱚᱱᱟᱛᱷ ᱟᱜ ᱯᱩᱨᱟᱹ ᱟᱨ ᱯᱷᱨᱤ ᱥᱮᱪᱮᱫ ᱨᱮᱭᱟᱜ ᱢᱩᱬᱩᱛ ᱡᱚᱥ ᱠᱟᱱᱟ᱾ ᱱᱚᱶᱟ ᱛᱷᱟᱹᱱᱤᱛ ᱫᱚ ᱨᱚᱵᱤᱱᱫᱨᱚᱱᱟᱛᱷ ᱴᱷᱟᱠᱩᱨ ᱫᱚ ᱟᱥᱨᱚᱢ ᱜᱩᱨᱩ ᱞᱮᱠᱟᱛᱮᱭ ᱟᱸᱜᱚᱪ ᱟᱠᱟᱫᱮᱭᱟ ᱟᱨ ᱚᱱᱚᱞᱤᱭᱟᱹ ᱟᱜ ᱚᱱᱚᱬᱦᱤᱭᱟᱹ ᱨᱮ ᱚᱞ ᱟᱠᱟᱱ ᱰᱟᱦᱟᱨ ᱜᱮᱭ ᱯᱟᱸᱡᱟ ᱮᱫᱼᱟ ᱟᱨ ᱡᱟᱦᱟᱸᱭ ᱫᱚ ᱟᱡᱟᱜ ᱥᱟᱱᱛᱤᱱᱤᱠᱮᱛᱚᱱ ᱟᱥᱨᱚᱢ ᱟᱥᱲᱟ ᱵᱮᱱᱟᱣ ᱨᱮᱭ ᱞᱮᱫᱼᱟ᱾
ᱱᱟᱜᱟᱢ
ᱵᱤᱱᱟᱯᱚᱱᱤ ᱟᱥᱨᱟᱢ ᱫᱚ ᱑᱙᱙᱑ ᱥᱟᱞᱮ ᱨᱮ ᱕ ᱜᱚᱴᱟᱝ ᱟᱹᱫᱤᱵᱟᱹᱥᱤ ᱠᱩᱲᱤ ᱜᱤᱫᱽᱨᱟᱹ ᱥᱟᱶ ᱮᱦᱚᱵ ᱞᱮᱱᱟ ᱟᱨ ᱑᱙᱙᱗ ᱥᱟᱞᱮ ᱨᱮ ᱴᱨᱚᱥᱴ ᱞᱮᱠᱟᱛᱮ ᱥᱮᱞᱮᱫ ᱞᱮᱱ ᱛᱟᱭᱚᱢ ᱢᱩᱪᱟᱹᱫ ᱒᱐ ᱥᱮᱨᱢᱟ ᱨᱮ ᱵᱟᱹᱭ ᱵᱟᱹᱭ ᱛᱮ ᱦᱟᱨᱟ ᱨᱟᱠᱟᱵ ᱟᱠᱟᱱᱟ᱾ ᱱᱤᱛᱚᱜ ᱘᱐ ᱠᱷᱚᱱ ᱵᱟᱹᱲᱛᱤ ᱠᱩᱲᱤ ᱜᱤᱫᱽᱨᱟᱹ ᱠᱚ ᱢᱮᱱᱟᱜ ᱠᱚᱣᱟ ᱟᱨ ᱱᱚᱣᱟ ᱫᱚ ᱟᱹᱰᱤ ᱧᱩᱛᱩᱢᱟᱱ ᱜᱟᱶᱛᱟ ᱞᱮᱠᱟᱛᱮ ᱵᱮᱱᱟᱣ ᱟᱠᱟᱱᱟ, ᱡᱟᱦᱟᱸ ᱫᱚ ᱟᱹᱫᱤᱵᱟᱹᱥᱤ ᱟᱨ ᱥᱟᱶᱛᱟ ᱨᱮᱱ ᱥᱟᱱᱟᱢ ᱦᱚᱲ ᱠᱚᱣᱟᱜ ᱯᱟᱹᱛᱭᱟᱹᱣ ᱟᱨ ᱥᱚᱦᱚᱫ ᱮ ᱧᱟᱢ ᱟᱠᱟᱫᱟ᱾ ᱱᱚᱣᱟ ᱦᱟᱹᱴᱤᱧ ᱨᱮ ᱥᱮᱪᱮᱫ ᱨᱮᱱᱟᱜ ᱢᱤᱫ ᱥᱟᱛᱟᱢᱟᱱ ᱯᱨᱚᱜᱨᱟᱢ ᱥᱮᱞᱮᱫ ᱢᱮᱱᱟᱜᱼᱟ ᱡᱟᱦᱟᱸ ᱨᱮ ᱠᱟᱹᱢᱤ ᱦᱚᱨᱟ ᱥᱮᱪᱮᱫ, ᱟᱹᱨᱤᱪᱟᱹᱞᱤ ᱠᱟᱹᱢᱤ ᱟᱨ ᱮᱴᱟᱜ ᱡᱤᱭᱚᱱ ᱨᱮ ᱦᱟᱨᱟ ᱵᱩᱨᱩᱜ ᱠᱟᱹᱢᱤ ᱠᱚ ᱥᱮᱞᱮᱫ ᱢᱮᱱᱟᱜᱼᱟ᱾ ᱡᱟᱦᱟᱸ ᱫᱚ ᱜᱤᱫᱽᱨᱟᱹ ᱠᱚ ᱩᱛᱷᱱᱟᱹᱣ ᱞᱟᱹᱜᱤᱫ ᱛᱮ ᱩᱱᱠᱩ ᱫᱚ ᱢᱩᱬᱩᱛ ᱡᱤᱭᱚᱱ ᱨᱮ ᱱᱟᱯᱟᱭ ᱛᱮᱭ ᱜᱚᱲᱚ ᱫᱟᱲᱮᱭᱟᱜᱼᱟ᱾ ᱢᱮᱱᱠᱷᱟᱱ, ᱴᱨᱟᱥᱴ ᱚᱫᱷᱤᱠᱟᱨᱤ ᱫᱚ ᱡᱟᱭᱜᱟ ᱠᱚᱢ ᱠᱷᱟᱹᱛᱤᱨ ᱟᱡᱟᱜ ᱞᱤᱢᱤᱴ ᱠᱷᱚᱱ ᱰᱷᱮᱨ ᱵᱮᱵᱚᱥᱛᱟ ᱵᱟᱭ ᱦᱟᱛᱟᱣ ᱫᱟᱲᱮᱭᱟᱜ ᱠᱟᱱᱟ᱾

ᱟᱥᱨᱚᱢ ᱨᱮᱭᱟᱜ ᱡᱚᱥ
 ᱟᱹᱫᱤᱵᱟᱹᱥᱤ ᱟᱨ ᱵᱟᱝ ᱫᱟᱲᱮᱜ ᱜᱟᱛᱠ ᱨᱮᱱ ᱦᱚᱲ ᱠᱚ ᱨᱮᱱ ᱜᱤᱫᱽᱨᱟᱹ ᱠᱚ ᱞᱟᱦᱟᱜ ᱟᱨ ᱩᱛᱱᱟᱹᱣ᱾
 ᱞᱟᱹᱠᱛᱤᱭᱟᱱ ᱠᱟᱹᱢᱤ ᱞᱟᱜᱟᱜ ᱴᱨᱮᱱᱤᱝ ᱟᱨ ᱠᱩᱲᱤ ᱜᱤᱫᱽᱨᱟᱹ ᱠᱚ ᱮᱛᱚᱦᱚᱵ ᱠᱚᱢᱯᱤᱭᱩᱴᱟᱨ ᱴᱨᱮᱱᱤᱝ᱾
 ᱟᱹᱛᱩ ᱨᱮᱱ ᱟᱨ ᱛᱟᱦᱮᱱ ᱠᱩᱲᱤ ᱠᱚ ᱞᱟᱹᱜᱤ ᱯᱨᱤ ᱦᱚᱲᱢᱚ ᱥᱟᱶᱟᱨ ᱨᱮᱭᱟᱜ ᱵᱮᱵᱚᱥᱛᱷᱟ᱾
 ᱦᱚᱲᱢᱚ ᱥᱟᱶᱟᱨ ᱪᱮᱸᱜᱷᱟᱣᱱᱟ ᱟᱨ ᱢᱟᱭᱟᱢ ᱫᱟᱱ ᱠᱮᱯᱢ ᱥᱟᱯᱲᱟᱣ᱾
 ᱥᱚᱨᱮᱥ ᱞᱟᱪᱠᱟᱨ ᱟᱨ ᱥᱟᱶᱦᱮᱫ ᱴᱨᱮᱱᱤᱝ ᱮᱢ᱾
 ᱟᱭ.ᱮᱥ.ᱮᱥ.ᱮᱱ ᱪᱤᱱᱦᱟᱹ ᱯᱟᱨᱥᱟᱞ ᱟᱨ ᱜᱤᱫᱽᱨᱟᱹ ᱠᱚᱣᱟᱜ ᱯᱟᱛᱷᱟᱢ᱾

ᱵᱟᱨᱦᱮ ᱡᱚᱱᱚᱲ
 ᱵᱤᱱᱟᱯᱟᱱᱤ ᱟᱥᱨᱚᱢ ᱢᱩᱠᱷᱭᱟᱹ ᱣᱮᱵᱽᱥᱟᱭᱤᱴ

ᱥᱟᱹᱠᱷᱭᱟᱹᱛ